Prins Joachim og familie var i dag med til at fejre Aalborg Zoos 80-års fødselsdag.

Aalborg Zoo har æren af at være det første protektorat, som prinsen fik, da han blev 18. Derfor var det også meget naturligt, at han og familien var med til at fejre dyrehaven i dag. - Nu har jeg kendt Aalborg Zoo igennem 28 år og det er altid pragtfuldt at komme her. Men det også fantastisk, at man har et zoo der er så langt fremme i skoene men også i så mange år har været en central attraktion for sin by. Det er det, jeg gerne vil være med til at markere her på 80-årsdagen, sagde Prins Joachim til TV2/Nord. Hvordan har dagen været? - Den har været pragtfuld, lød det fra prinsen inden turen fortsatte rundt i haven. Se interviewet med prinsen over artiklen